Christina Aguilera
Store norske leksikon,Kunst og estetikk,Musikk,Populærmusikk,Pop og rock,Internasjonal pop og rock
Christina Aguilera er en amerikansk r&b- og popsanger og låtskriver av ecuadoriansk-irsk avstamning.
Hun ble barnestjerne som Mouseketeer i tv-programmet The Mickey Mouse Club, samme sesong som blant annet Britney Spears og Justin Timberlake. I 1999 fikk hun sitt internasjonale gjennombrudd med sangen Genie In A Bottle (nummer 1 i Norge) og albumet Christina Aguilera. Det ga henne også store USA-hits med What A Girl Wants, I Turn To You og Come On Over Baby (All I Want Is You).I 2000 kom en spanskspråklig versjon av debutalbumet under tittelen Mi Reflejo. Siden har hun også vakt oppsikt med en utfordrende og til dels svært lettkledd image. Hennes øvrige norske hits er Dirrty, Beautiful, Fighter, Can't Hold Us Down og The Voice Within fra 2002-albumet Stripped, Car Wash fra 2005, samt Ain't No Other Man og Hurt fra 2006-albumet Back To Basics. Les mer i Store norske leksikon popmusikk r&b Eksterne lenker Christina Aguilera